รัฐบาลไทย-ข่าวทำเนียบรัฐบาล- รัฐมนตรีว่าการกระทรวงยุติธรรม ประชุมหารือติดตามความคืบหน้าคดีลักลอบนำเข้าเนื้อสุกรแช่แข็งและรับฟังสรุปแจ้งผลการตรวจค้น-จับกุม เครือข่าย “โกฟุก”
วันจันทร์ที่ 5 กุมภาพันธ์ 2567
05/02/2567
รัฐมนตรีว่าการกระทรวงยุติธรรม ประชุมหารือติดตามความคืบหน้าคดีลักลอบนําเข้าเนื้อสุกรแช่แข็งและรับฟังสรุปแจ้งผลการตรวจค้น-จับกุม เครือข่าย “โกฟุก”
รัฐมนตรีว่าการกระทรวงยุติธรรม ประชุมหารือติดตามความคืบหน้าคดีลักลอบนําเข้าเนื้อสุกรแช่แข็งและรับฟังสรุปแจ้งผลการตรวจค้น-จับกุม เครือข่าย “โกฟุก”
ในวันจันทร์ที่ ๕ กุมภาพันธ์ ๒๕๖๗ เวลา ๑๓. ๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เข้าร่วมประชุมหารือติดตามความคืบหน้าคดีลักลอบนําเข้าเนื้อสุกรแช่แข็ง (หมูเถื่อน) และรับฟังสรุปแจ้งผลการตรวจค้น-จับกุม เครือข่าย “โกฟุก” โดยมี นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม พันตํารวจตรี ยุทธนา แพรดํา รองอธิบดีกรมสอบสวนคดีพิเศษ รักษาการอธิบดีกรมสอบสวนคดีพิเศษ พันตํารวจตรี วรณัน ศรีล้ํา ผู้อํานวยการกองคดีธุกิจการเงินนอกระบบ นายสิทธิพันธ์ ธนาเกียรติภิญโญ นายกสมาคมผู้เลี้ยงสุกรแห่งชาติ และผู้ที่เกี่ยวข้องเข้าร่วมฯ ณ ห้องประชุม ๑ ชั้น ๑ อาคารกรมสอบสวนคดีพิเศษ
รัฐมนตรีว่าการกระทรวงยุติธรรม กล่าวถึงการประชุมหารือติดตามความคืบหน้าคดีลักลอบนําเข้าสุกรแช่งแข็ง ว่า การดําเนินงานของพนักงานสอบสวนเป็นการสอบสวนเรื่องเก่าในรอบที่ผ่านมาว่ามีผู้กระทําผิดหรือไม่ โดยดําเนินการสอบสวนว่าใครที่เป็นผู้กระจายตู้ไป และได้รายงานให้สมาคมผู้เลี้ยงสุกรแห่งชาติได้ทราบโดยไม่ได้แจ้งว่าใครผู้กระทํา เพราะอยู่ในขั้นตอนรวบรวมพยานหลักฐานในการดําเนินคดีซึ่งใช้เวลาอีกไม่นาน นอกจากนี้ มีความห่วงใยสมาคมผู้เลี้ยงสุกรฯ เพราะขณะนี้มีผู้เลี้ยงลดลงสําหรับผู้ที่ยังเลี้ยงอยู่ก็พบกับราคาที่ต่ํา ซึ่งตรงนี้เป็นเรื่องที่จะดําเนินการส่งข้อมูลไปคุยกับหน่วยงานที่สามารถป้องกันในอนาคต
ในส่วนการสรุปแจ้งผลการตรวจค้น-จับกุม เครือข่าย “โกฟุก” กรณีดังกล่าว สืบเนื่องจากกรมสอบสวนคดีพิเศษได้ทําการสืบสวน กรณีมีเบาะแสการกระทําความผิดตามพระราชบัญญัติว่าด้วยความผิดเกี่ยวกับคอมพิวเตอร์ พ.ศ. ๒๕๕๐ และที่แก้ไขเพิ่มเติม กรณีปรากฏเบาะแสว่ามีกลุ่มบุคคลภายใต้เครือข่าย “โกฟุก” นําเข้าข้อมูลอันเป็นเท็จในระบบคอมพิวเตอร์หลอกลวงให้ประชาชนเข้าซื้อรางวัลเลขท้ายของรางวัลที่ ๑ และรางวัลเลขท้าย ๒ ตัว ภายใต้เว็บไซต์หลายเว็บไซต์ เช่น ร่ํารวยร้อยล้าน นพเก้า นาคราช ชอบหวย ล๊อตโต้เอ็มเอ็ม ดีเอ็นเอ เยเย่ และอื่น ๆ โดยอ้างอิงผลการออกรางวัลสลากกินแบ่งรัฐบาล ปรากฏข้อความในหน้าเพจหรือเว็บไซต์ว่า หวยรัฐบาลไทยที่ประกาศหรือโฆษณา การซื้อหวย ข้อความดังกล่าวไม่ใช่ข้อความของสํานักงานสลากกินแบ่งรัฐบาล อันถือเป็นข้อมูลอันเป็นเท็จ รวมทั้งนําผลการออกรางวัลสลากกินแบ่งรัฐบาลของประเทศต่าง ๆ มาประกอบในการเชิญชวนให้มีการเล่นการพนัน เบื้องต้นพบเงินหมุนเวียนในระบบกว่า ๑,๐๐๐ ล้านบาท จึงรับไว้ทําการสอบสวนคดีพิเศษที่ ๑๐/๒๕๖๗ ทางการสอบสวนมีการออกหมายจับผู้ต้องหาจํานวน ๑๘ คน และนําไปสู่ปฏิบัติการตรวจค้นเมื่อวันที่ ๑ กุมภาพันธ์ ๒๕๖๗ เพื่อพบและจับกุมบุคคลตามหมายจับ รวมทั้งตรวจค้นหาพยานหลักฐานและทรัพย์สินที่เกี่ยวข้องกับการกระทําความผิด ซึ่งในวันดังกล่าวสามารถจับกุมผู้ต้องหาได้ ๗ คน จาก ๑๘ คน ส่วนที่เหลืออยู่ระหว่างหลบหนี ได้มอบหมายให้ศูนย์สืบสวนและสะกดรอย กรมสอบสวนคดีพิเศษ ติดตามจับกุมต่อไปและในการตรวจค้น สามารถยึดทรัพย์สินได้จํานวนมาก รวมกว่า ๑๔ ประเภท มูลค่าหลายร้อยล้านบาท โดยทรัพย์สินที่สําคัญ เช่น เงินสด ๕๕ ล้านบาท ทองคํา น้ําหนัก ๓๕๐ บาท โฉนดที่ดิน-หนังสือกรรมสิทธิ์ห้องชุด ๘ ฉบับ รถยนต์ ๘ คัน พระเครื่อง ๙๗ รายการ นาฬิกาหรู ๔๗ เรือน อาวุธปืน ๑๐ กระบอก กระเป๋า รองเท้า เสื้อผ้าแบรนด์เนม กว่า ๔๐๐ รายการ ซึ่งในวันนี้รัฐมนตรีว่าการกระทรวงยุติธรรม ได้เดินทางมารับฟังรายงานผลการปฏิบัติงาน โดยกล่าวชื่นชมการปฏิบัติงานของเจ้าหน้าที่กรมสอบสวนคดีพิเศษทุกนายที่ร่วมปฏิบัติงานอย่างมุ่งมั่นเสียสละ พร้อมกําชับให้กรมสอบสวนคดีพิเศษดําเนินการสืบสวนและสอบสวนอย่างรอบคอบ รวมรวมพยานหลักฐานในทุกมิติเพื่อทําความจริงให้ปรากฏ หลังจากนั้นได้กล่าวขอบคุณเจ้าหน้าที่ และได้กําชับการปฏิบัติให้เป็นไปตามขั้นตอนของกฎหมาย
อนึ่ง กรณีการสร้างหลักฐานการส่งออกน้ํามันเชื้อเพลิงไปนอกประเทศที่เป็นเท็จแล้วนํามาขอคืนภาษี โดยเบื้องต้นพบว่ามีการดําเนินการต่อเนื่องมากว่า ๑๐ ปี ทําให้รัฐสูญเสียภาษีนับ ๑๐,๐๐๐ ล้านบาท และจะได้มีการสืบสวนขยายผลต่อไป